Document ID: /roh_data/filtered/swiss_laws_in_ROHinterleaved.jsonl.gz/5816

This text was translated from FR into Rumantsch Grischun.

Le Tribunal fédéral connaît des recours contre les décisions rendues en matière civile. Sont également sujettes au recours en matière civile:a. les décisions en matière de poursuite pour dettes et de faillite;b. les décisions prises en application de normes de droit public dans des matières connexes au droit civil, notamment les décisions:1. sur la reconnaissance et l’exécution de décisions ainsi que sur l’entraide en matière civile,2. sur la tenue des registres foncier, d’état civil et du commerce, ainsi que des registres en matière de protection des marques, des dessins et modèles, des brevets d’invention, des obtentions végétales et des topographies,3. sur le changement de nom,4. en matière de surveillance des fondations, à l’exclusion des institutions de prévoyance et de libre passage,5. en matière de surveillance des exécuteurs testamentaires et autres représentants successoraux,6. les décisions prises dans le domaine de la protection de l’enfant et de l’adulte,7. ... Nouvelle teneur selon l’annexe ch. 5 de la LF du 19 déc. 2008 (Protection de l’adulte, droit des personnes et droit de la filiation), en vigueur depuis le 1 janv. 2013  (RO 2011 725; FF 2006 6635). Nouvelle teneur selon l’annexe ch. 5 de la LF du 19 déc. 2008 (Protection de l’adulte, droit des personnes et droit de la filiation), en vigueur depuis le 1 janv. 2013  (RO 2011 725; FF 2006 6635). Abrogé par l’annexe ch. 5 de la LF du 19 déc. 2008 (Protection de l’adulte, droit des personnes et droit de la filiation), avec effet au 1 janv. 2013 (RO 2011 725;  FF 2006 6635).

Il Tribunal federal giuditgescha recurs cunter decisiuns en chaussas civilas. Al recurs en chaussas civilas èn er suttamessas:a. decisiuns en chaussas da scussiun e da concurs;b. decisiuns da dretg public che stattan en in connex direct cun il dretg civil, en spezial decisiuns:1. davart la renconuschientscha e l’execuziun da decisiuns e davart l’assistenza giudiziala en chaussas civilas,2. davart la gestiun dal register funsil, dal register da stadi civil e dal register da commerzi sco er dals registers per marcas, musters e models, patentas d’invenziun, spezias da plantas e topografias,3. davart la permissiun da midar num,4. en il sectur da la surveglianza da las fundaziuns, cun excepziun da las instituziuns da prevenziun e da libra circulaziun,5. en il sectur da la surveglianza dals executurs da testaments e d’auters represchentants tenor il dretg d’ierta,6. en il sectur da la protecziun d’uffants e da creschids,7. ... Versiun tenor la cifra 5 da l’agiunta da la LF dals 19 da dec. 2008 (protecziun da creschids, dretg da persunas e dretg dals uffants), en vigur dapi il 1. da schan. 2013 (AS 2011 725; BBl 2006 7001). Versiun tenor la cifra 5 da l’agiunta da la LF dals 19 da dec. 2008 (protecziun da creschids, dretg da persunas e dretg dals uffants), en vigur dapi il 1. da schan. 2013 (AS 2011 725; BBl 2006 7001). Abolì tras la cifra 5 da l’agiunta da la LF dals 19 da dec. 2008 (protecziun da creschids, dretg da persunas e dretg dals uffants), cun effect dapi il 1. da schan. 2013 (AS 2011 725; BBl 2006 7001).